बे हाबाफारियावनो आक्रासुनि बोसोनगिरि हितेस्वर बर्मनआ गाहाइ आलासि महरै बाहागो लानानै बुङोदि,  मिरु आरो आसामनि खुंथाय गोहोयाव थानाय बि जे पि सरकारआ कच राजबंशी माहारिखौ ट्राइबेलनि गनायथि होनांगौनि दाबि आरो जारिमिनारि कमतापुर राय्जोनि दाबिखौ लानानै राजखान्थियारी खैसार खालामदों होन्नानै गोख्रों रावजों अजद दैखांदों। आरो थाबैनो कमतापुर राय्जो आरो ट्राइबेलनि गनायथि होनांगौनि दाबिखौ लानानै मिरु आरो आसाम सरकारआ कच राजबंशी माहारिजों थाम खनायारि सावराय लायनायनि थांखि लानांगौ होन्नानै बुङो आरो। जुदि सरकारआ थाम खना सावरायनो राहा लाया अब्ला फैगौ सेप्तेम्बर दानाव खुंफुंजानो गोनां बाजेतनि सिगां गोख्रों सोमावसारगोन होन्नानै हुमखि होयो ।       सरकारआ कच राजबंशी माहारिनि जेंनाखौ बोस्रांनो नाजायब्ला आसामाव फैगौ 2021 इं माइथायाव खुंफुंजानो गोनां बिधान सभा बियाबनि बिसायखथिआव बि जे पि सरकारआ  बिनि फिनखौ मोनगोन होन्नानै हितेशर बर्मनआ बुंबावयो।